recursal/SuperWikiNEXT-32B huggingface dataset:
**Deutschkonservative Partei** var et konservativt politisk parti i det tyske keiserrike. Partiet eksisterte fra 1876 til 1918. Det oppnådde sitt beste riksdagsvalg i 1881, da det fikk inn 50 av 397 medlemmer av Riksdagen.

Historie
--------

Partiet ble grunnlagt den 7. juni 1876 av adelige, jordeiere, tilhengere av regjeringen til Otto von Bismarck (deriblant Helmuth von Moltke), tradisjonsorienterte protestanter og kristen-sosiale. Det ønsket å utvikle den nyvunne nasjonale enhet fra 1871 på riksforfatningens grunn.

Deutschkonservative Partei ble generelt ansett å representere junkerne i Ostelbien og Kirken i den gammelprøyssiske union, og hadde sin politiske styrke i de prøyssiske Landdagene, hvor treklassestemmeretten ga elitene på landsbygden en uforholdsmessig stor makt. Partiet arbeidet på grunnlag av en kristen livsanskuelse og ønsket å drive nasjonal politikk, fremme landbrukets og industriens interesser, og kolonipolitikk. Det motarbeidet sosialdemokrati og anarkisme.

Partiet oppnådde sitt beste resultat ved riksdagsvalget i 1881, da det oppnådde 16,1 % av stemmene og fikk 50 av 397 riksdagsmedlemmer. Deretter mistet partiet stadig innflytelse i Riksdagen, parallelt med at sosialdemokratene vant frem. Samtidig hadde det vanskelig for å samarbeide med mellompartiene, og sprengte Bülows nasjonale koalisjon i 1909. 

Etter revolusjonen i 1918 ble partiet oppløst, men fortsatte sin virksomhet i det såkalte tysk-nasjonale folkepartiet.

Referanser
----------

1. 1 2 3 4  «Tysk-konservativa partiet». Nordisk familjebok, Runebergprosjektet. 1920.
2. ↑  Bildung, Bundeszentrale für politische. «Politische Partizipation - Wahlergebnisse nach ideologischen Lagern». *www.bpb.de*. Besøkt 19. juli 2016.

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |

Portal: Tyskland
Langesund kirke
**Langesund prestegjeld** var et prestegjeld tilhørende Bamble prosti i Agder og Telemark bispedømme i Den norske kirke. Det omfattet Langesund sogn i Bamble kommune i Telemark fylke, og hovedkirken var Langesund kirke.

Langesund prestegjeld og dets sogn er nå en del av Bamble kirkelige fellesråd, som er underlagt Bamble prosti.

Historikk
---------

Langesund sogn ble utskilt fra Bamble prestegjeld som eget prestegjeld ved kgl.res. av 14. mai 1915.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter og kirker:

* Langesund

Referanser
----------

1. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
2. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
Lothar Bisky var leder i Die Linkspartei
**Die Linkspartei** (Venstrepartiet), enkelte steder også kalt **Die Linkspartei.PDS** (kort **Die Linke.PDS**) var et politisk parti i Tyskland. Partiet gikk 16. juni 2007 inn i det nye tyske venstrepartiet Die Linke.

Die Linkspartei ble opprettet foran valget i 2005 da det tidligere Partei des Demokratischen Sozialismus, som før 1990 het Sozialistische Einheitspartei Deutschlands, tok et nytt navn som del av valgsamarbeidet med WASG.

Årsaken til det nye navnet var at det var uakseptabelt for de sosialdemokratiske utbryterne i WASG å stille til valg for PDS, arvtageren etter det totalitære kommunistpartiet som styrte DDR diktatorisk. Det var lenge strid om det nye partinavnet, PDS ønsket å beholde «sosialisme» i navnet, mens WASG avviste dette, da «sosialisme» har en svært dårlig klang i Tyskland, ikke minst i vest, og partiet fryktet at PDS hadde så mange lik i lasten fra DDR-tiden at det ville skade dem i valgkampen. Til slutt ble man enige om et kompromiss, som innebar at det tidligere PDS kunne legge til «PDS» etter det nye partinavnet, mens man i felles sammenhenger bare bruker «Die Linkspartei».

Die Linkspartei ble overvåket av Bundesamt für Verfassungsschutz, nevnt i Verfassungsschutzbericht og klassifisert som venstreekstremt.

Partiet ble ledet av Lothar Bisky.

Partiet satt i delstatsregjeringene i Mecklenburg-Vorpommern og Berlin. Ved forbundsdagsvalget i 2005 fikk partiet 8,7 prosent av stemmene, og var dermed representert med 54 delegater i Forbundsdagen. Gregor Gysi og Oskar Lafontaine er parlamentariske ledere.

Die Linkspartei var og Die Linke er i dag det eneste partiet i Forbundsdagen som går imot de andre partienes arbeid for reform av den tyske velferdsstaten, særlig reformen "Hartz IV".

Referanser
----------

1. ↑  ; besøksdato: 28. desember 2019.

Eksterne lenker
---------------

* (en) Partei des Demokratischen Sozialismus – kategori av bilder, video eller lyd på Commons Rediger på Wikidata
* Verfassungsschutzbericht Arkivert 20. februar 2008 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Jernbaneulykken i Kina 2008** var en stor jernbaneulykke som hendte på morgenen den 28. april 2008, mellom Wangcun og Zhoucun nær Zibo i Shandong provinsen i Kina. 

Tog T195 fra Beijing jernbanestasjon til Sifang i Qingdao sporet av 04:38 Kina Standard Tid (CST) på innsiden (venstre) spor rundt en sving og tog 5034 fra Yantai til Xuzhou, som kom fra motsatt retning på yttersporet, kolliderte med det ved K290+940 metersmerket på den dobbeltsporede Jiaojibanen omtrent 04:41 CST.

Ulykken krevde 72 menneskeliv og 416 skadde. Det skjedde da tog T195 var på en del av jernbanelinjen som ble vedlikeholdt i forkant av Sommer-OL 2008. Denne jernbanelinjen var et midlertidig spor og fartsgrensen var 80 km/t, men T195 kjørte i 131 km/t. Tog 5034 krashet så inn i det avsporede T195 og veltet ned i ei grøft.

Kollisjonen var den dødeligste jernbaneulykken i Kina siden en 1997 ulykke i Hunan.

Se også
-------

* Liste over togulykker

Referanser
----------

1. ↑  «Death Toll Rose to 72 in Shandong Train Accident» **((zh))**. 163.com. 3. mai 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 4. mai 2008.
2. ↑  «China says 70 dead in train crash». *The Guardian*. Besøkt 28. april 2008.
3. ↑
4. ↑
5. 1 2  «China train crash kills 70 and injures hundreds». *Reuters*. Besøkt 28. april 2008.

Eksterne lenker
---------------

|  |  |
| --- | --- |
| Wikinews | Wikinews: Two trains collide in China killing dozens and injuring hundreds – relatert engelskspråklig nyhetssak |
*Se også: Nes prestegjeld (Akershus), Nes prestegjeld (Buskerud), Nes prestegjeld (Hedmark) og Nesset prestegjeld*
Flekkefjord kirke
**Flekkefjord prestegjeld**, også benevnt **Nes prestegjeld** på Agder, var et prestegjeld tilhørende i Flekkefjord prosti i Agder bispedømme i Den norske kirke. Det omfattet sogn i Flekkefjord kommune i Agder fylke, og hovedkirken var Flekkefjord kirke.

Flekkefjord og dets sogn er nå en del av Flekkefjord kirkelige fellesråd, som er underlagt Flekkefjord prosti.

Historikk
---------

*Ness sókn* (norrønt) har sin opprinnelse fra kristningen av landet. Nes antas å være lagt under Lund i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 31. januar 1820 ble Flekkefjord og Nes utskilt fra Lund og dannet et eget sognekall, og fikk tilført Hidra sogn fra Sokndal prestegjeld.

Flekkefjord landsogn dannet grunnlaget for Næs og Hitterø formannskapsdistrikt, som ble opprettet i 1837.

Ved kgl.res. av 15. januar 1971 opphørte Bakke prestegjeld og dets sogn overført til Flekkefjord.

Kirkesogn
---------

Prestegjeldet hadde ved sin avvikling følgende sogn og kirker:

* Flekkefjord
* Hidra
* Gyland
* Bakke

Referanser
----------

1. ↑  Rygh, O. (Oluf) (1912). *Norske Gaardnavne*. xx: Fabritius. s. 313.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 64.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. 1 2  Prestegjeld og sogn i Vest-Agder, arkivverket.no
5. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
6. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Preussenkoalisjonen** (ty. *Preußenkoalition*) betegner en regjeringskoalisjon i den tyske delstaten Preussen under den såkalte Weimarrepublikken.

Fra novemberrevolusjonen i 1918 til Kappkuppet i 1920 ble koalisjonen ledet av sosialdemokraten Paul Hirsch, og deretter, med to korte avbrudd i 1921 og 1925, av sosialdemokraten Otto Braun.

I sin sammensetning tilsvarte Preussenkoalisjonen tidvis den koalisjonen som på nasjonalt nivå var kjent som Weimarkoalisjonen, og fra slutten av 1921 til begynnelsen av 1925 storkoalisjonen. I de 8,5 årene SPD ikke deltok i den føderale regjeringen, hadde partiet likevel regjeringsmakten i Preussen, Tysklands mest betydelige delstat. Det katolske senterpartiet, som også satt i de føderale regjeringene i hele denne perioden, deltok også hele tiden i Preussenkoalisjonen.

Preussenkoalisjonen ble avsatt i 1932 av Franz von Papen (*Preußenschlag*).
En **handlingsplan** er et dokument som skisser tiltak som trengs for å nå ett eller flere mål. Alternativt kan det defineres som en sekvens av steg som må tas eller aktiviteter som må utføres godt for at en strategi skal lykkes. Handlingsplanen er et verktøy i sosial planlegging. Den kan både begrense omfanget og fungere som dokumentasjon på en organisasjons ansvarlighet.

Planen skal inneholde sluttdatoer for ulike milepæler. Handlingsplanen må tildele eierskap, altså hvilken person som er ansvarlig for å oppdatere fremdriften og holde teamet informert.Planen bør inneholde klare handlingssteg, i motsetning til vage ideer og tanker. Den bør også inneholde en oversikt over hvem som kan støtte og hvem som bør holdes informert, og forventede kosntader og budsjett.

Se også
-------

* Risikostyring

Referanser
----------

Eksterne lenker
---------------

* Steg-for-steg guide for å lage handlingsplan for flere lærlinger | Statens arbeidsgiverportal
	1. ↑  «What is action plan? definition and meaning». WebFinance Inc. Arkivert fra originalen 3. oktober 2019. Besøkt 14. oktober 2016.
	2. ↑  «Chapter 8. Developing a Strategic Plan». *Community Toolbox*. University of Kansas.
	3. 1 2  Mike Desjardins. «How to execute corporate action plans effectively». Business In Vancouver. Arkivert fra originalen 22 March 2014. Besøkt 22 March 2014.  Sjekk datoverdier i `|arkivdato=, |besøksdato=` (hjelp)
**Bank Hapoalim** (hebraisk: בנק הפועלים, *Arbeidernes bank*) er den største israelske banken. Banken ble etablert i 1921 av World Zionist Organization og *Histadrut* (nasjonal israelsk fagforening). Banken styrer flere internasjonale grener i USA (New York, Miami) Canada, Europa, Sveits, Luxembourg, Sør-Amerika og Caymanøyene.

Banken var eid av *Histadrut* frem til 1983, da den ble nasjonalisert etter bankaksjekrisa. Banken ble holdt av israelse styresmakter frem til 1996 da den ble solgt til en gruppe investorer ledet an av Ted Arison. I løpet av tiden banken var eid av de israelske styresmaktene vokste banken betraktelig, til å bli Israels største bank (en tittel som Bank Leumi tidligere hadde).

Per 2006 hadde banken omtrent 10 000 ansatte. Den kontrolleres av Arison Holdings som eies av Shari Arison.

Eksterne lenker
---------------

* (engelsk) Offisiell hjemmeside
* (hebraisk) Offisiell hjemmeside

|  |  |
| --- | --- |
| Oppslagsverk/autoritetsdata | VIAF **·** LCCN
 |

1. ↑   (på he, en) *Tel Aviv Stock Exchange site*, Wikidata Q115309470,
2. ↑   Tel Aviv Stock Exchange site[Hentet fra Wikidata]
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Microvision Incorporated** er et selskap basert i Redmond, Washington, spesialisert innen MEMS-basert laserskanningsteknologi. Selskapet har over 350 ansatte fordelt på kontorer i Redmond, Detroit, Hamburg og Nürnberg. MicroVision fokuserer på utvikling av lidar-sensorer for kjøretøy, løsninger for avanserte førerassistansesystemer (ADAS), autonome kjøretøy og applikasjoner utenfor bilindustrien. De har også arbeidet med "augmented reality" (AR) mikrovisningsmotorer, interaktive visningsmoduler og lidar-komponenter for forbrukere.

I januar 2023, kjøpte MicroVision Ibeo Automotive Systems GmbH, noe som utvidet selskapets erfaring innen lidar-teknologi. MicroVision har en patentportefølje med 735 utstedte og ventende patenter. MicroVision har levert teknologi til flere store selskaper som Microsoft, Sony, Audi, BMW og Valeo.

Historie
--------

Firmaet ble opprettet i 1993. Hovedkvarteret ligger i Redmond, Washington i USA.

|  |  |
| --- | --- |
| Oppslagsverk/autoritetsdata | ISNI
 |

1. ↑   Crunchbase, www.crunchbase.com[Hentet fra Wikidata]
2. ↑   Utgave 2017-05-22 av GRID[Hentet fra Wikidata]
**Bayerische Volkspartei** (**BVP**) var et konservativt politisk parti i Bayern, grunnlagt 1918 av bayerske medlemmer av det katolske sentrumspartiet. Partiet motsatte seg en tysk sentralstat, men ønsket en tysk føderasjon som ga Bayern utstrakt selvstendighet. Partiet oppløste seg selv i 1933, og ble etter den andre verdenskrig erstattet av CSU.

Historie
--------

Grunnleggerne motsatte seg den sentralistiske politikk til Matthias Erzberger som var en tilhenger av Weimarrepublikken. BVP utviklet seg til et selvstendig katolsk folkeparti. Det gikk inn for en tysk føderasjon, men med en stor grad av selvstendighet for Bayern.

BVP var mellom 1919 og 1933 det største partiet i Bayern, og var representert i alle regjeringer. I 1921/1922 og fra 1924 til 1933 hadde de også ministerpresidenten.

Partiet forsøkte å forhindre at SPD fikk noen innflytelse i delstatsparlamentet, og høyrefløyen i partiet ønsket å gjeninnføre monarkiet.

På riksnivå inngikk partiet et valgforbund med det katolske sentrumspartiet og hadde til 1920 også fraksjonsfellesskap. Partiet ble oppløst 4. juli 1933.

Etter annen verdenskrig ble CSU grunnlagt som etterfølger til BVP.

Referanser
----------

1. ↑  Museum, Stiftung Deutsches Historisches. «Gerade auf LeMO gesehen: LeMO Kapitel: Weimarer Republik». *www.dhm.de*. Besøkt 20. juli 2016.

Eksterne lenker
---------------

* (en) Bayerische Volkspartei – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND
 |

Portal: Tyskland
**Kamjanskereservoaret** (ukrainsk Кам'янське водосховище – *Kam'jans'ke vodoskhovysjtsje*, før 8. november 2017 kalt *Dniprodzerzjynskreservoaret*) er et reservoar i nedre del av Dnipro i Ukraina. Det er oppkalt opp etter byen Kamjanske og dekker 567 kvadratkilometer i Dnipropetrovsk oblast. Det ble dannet i 1963-1965. Reservoaret blir hovedsakelig benyttet til vannenergi, transport og fiske. 

Reservoaret er 114 km langt, 5 km bredt (maksimalt 8 km) og er 15 meter dypt. Det inneholder 2,45 km³ vann. Om vinteren fryser reservoaret til.

Byene Krementsjuk og Dnepr mineralanrikingskompleks i Horisjni Plavni ligger ved reservoaret. Midt-Dnepr-demningen ble bygd i 1956–1965 ved reservoaret.

Referanser
----------

1. ↑  «Кабмін перейменував Дніпродзержинське водосховище на Кам'янське». *dt.ua* **(ukrainsk)**. 8. november 2017. Besøkt 24. juni 2019.

Eksterne lenker
---------------

* (en) Kamianske Reservoir – kategori av bilder, video eller lyd på Commons Rediger på Wikidata
Gustav Stresemann i 1925
**Deutsche Volkspartei** (DVP) var et høyreorientert nasjonalliberalt parti i Tyskland. Det liberale folkebegrepet var preget av impulser fra romantikk og idealisme, og partiets velgere tilhørte hovedsakelig middel- og overklassen.

DVP ble grunnlagt i desember 1918 av tidligere medlemmer av Nationalliberale Partei, anført av Gustav Stresemann, som var partiets formann frem til sin død i 1929. 

Selv om partiet først avviste Weimarforfatningen, og så seg som en del av den «nasjonale opposisjonen» mot Weimarrepublikken, deltok partiet i nesten alle riksregjeringer mellom 1920 og 1931. Dette skyldtes først og fremst Stresemanns rolle. Både Stresemanns politikk og regjeringsdeltagelsen var gjenstand for intern opposisjon. Stresemanns viktigste motstander innen partier var storindustrimannen Hugo Stinnes. Han og partimedlemmene rundt ham ønsket et tettere samarbeide med DNVP, det tysknasjonale folkepartiet.

Mens DVP de facto var blitt en av Weimarrepublikkens støtter, tenderte det etter Stresemanns død i et stadig mer radikalisert politisk landskap til høyre. Det var imidlertid betydelig mer moderat enn partier som DNVP og NSDAP, og ved valgene i 1932 sank det til ubetydelig størrelse. Det ble oppløst i 27. juni 1933.

Politikere fra DVP sluttet seg etter annen verdenskrig til CDU og FDP.

Valgresultater
--------------

| **Riksdagsvalgog forfatningsgivende nasjonalforsamling (1919)** |
| --- |
| Valgene til den tyske nasjonalforsamling i 1919 | 4,4 % | 19 seter |
| Riksdagsvalget i 1920 | 13,9 % | 65 seter |
| Riksdagsvalget i mai 1924 | 9,2 % | 45 seter |
| Riksdagsvalget i desember 1924 | 10,1 % | 51 seter |
| Riksdagsvalget i 1928 | 8,7 % | 45 seter |
| Riksdagsvalget i 1930 | 4,5 % | 30 seter |
| Riksvalgvalget i juli 1932 | 1,2 % | 7 seter |
| Riksdagsvalget i november 1932 | 1,9 % | 11 seter |
| Riksdagsvalget i 1933 | 1,1 % | 2 seter |
|

Eksterne lenker
---------------

* Arkivert 29. juni 2007 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NKC
 |
**Reichspartei des deutschen Mittelstandes** («Rikspartiet for den tyske middelklassen»), også kalt **Wirtschaftspartei** (WP) («Næringslivspartiet») og i de første årene 1920-1925 **Wirtschaftspartei des deutschen Mittelstandes** («Næringslivspartiet for den tyske middelklassen») var et næringsliberalt tysk parti under Weimar-republikken.

Partiet henvendte seg i første rekke til den såkalte Mittelstand, herunder butikkeiere, håndverkere og andre som drev eller arbeidet i mindre private bedrifter, og framsto som et rent interesseparti for disse på den borgerlige høyresiden.

Ved Presidentvalget i Tyskland 1932 støttet partiet Paul von Hindenburg og fra riksdagsvalget i juli 1932 hadde partiet et valgsamarbeid med Bayerische Volkspartei, men tapte allikevel nesten alle mandatene i Riksdagen. Ved valget et halvt år senere fikk partiet bare valgt inn partilederen Johann Viktor Bredt. Partiet deltok ikke ved valgene i 1933 og oppløste seg selv i april samme år. En rekke av lederne gikk da inn i det nasjonalsosialistiske NSDAP.

Valgresultater
--------------

| **Riksdagsvalg** |
| --- |
| Riksdagsvalget i mai 1924 | 1,8 % | 7 seter |
| Riksdagsvalget i desember 1924 | 2,3 % | 11 seter |
| Riksdagsvalget i 1928 | 4,5 % | 23 seter |
| Riksdagsvalget i 1930 | 3,9 % | 23 seter |
| Riksvalgvalget i juli 1932 | 0,4 % | 2 seter |
| Riksdagsvalget i november 1932 | 0,3 % | 1 sete |
|

  


|  |  |
| --- | --- |
| Oppslagsverk/autoritetsdata | VIAF **·** SUDOC
 |
**Dyrrudtjern** (eller Dyrrudtjennet) er et vann i Haldenvassdraget på Lierfoss i Aurskog-Høland kommune i Viken. Vannet omtales også som Nordbytjernet (eller Nordbytjennet).

Lokalisering i Aurskog-Høland kommune.
Vannet er kjent som en viktig gyteplass for gjedde og det tas store gjedder i Dyrrudtjernet om våren. Ved Dyrrudtjernets vestside ligger rester etter et dampsagbruk, med blant annet en iøynefallende teglsteinsskorstein. Børta, som har en stor bestand av bever, renner ut i Dyrrudtjernet fra Mangenskogen-traktene og den såkalte Gørrelva renner fra Dyrrudtjernet og ut i Lierelva som er en del av Haldenvassdraget sitt hovedløp.

Den militærnøytrale sonen som Norge og Sverige inngikk som del av fredsavtalen i Karlstad i 1905, ble definert å gå fra "sydvestre ende av Dyrerudtjern" til "Urskog kirke". Sonen ble opphevet fra og med 4. mai 1993.

Referanser
----------

1. ↑  Boye, Th. «Traktater angaaende krigsførsel og nøitrales forhold». Kristiania : Grøndahl, 1914.  Manglende eller tom `|url=` (hjelp); Bruk av `|besøksdato=` krever at `|url=` også er angitt. (hjelp) *Se side 8*

Kilder
------

* Kommunens kartgrunnlag
* (no) Dyrrudtjern i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Sentralt stedsnavnregister **·** Naturbase
 |
**Elgheia** er et høydepunkt i Aurskog-Høland kommune i Akershus, mellom tettstedene Aurskog, Lierfoss, Bjørkelangen og Fosser. Det har en høyde på 385 meter over havet og er med dette det nest høyeste punktet i Aurskog-Høland.

Det er et branntårn på Elgheia, med utsikt vidt omkring. Det er blant annet mulig å se Holmenkollen og i klarvær også Gaustatoppen 158 km unna fra Elgheiatårnet. Brannvakttårnet på Elgheia er i dag et yndet mål for turgåere både sommer og vinter i Aurskog-Høland.

Branntårnet på Elgheia ble reist sommeren 1939 som ett av flere vakttårn i Akershus, finansiert av skogforsikringsselskapet Skogbrand. Tårnet ble tatt i bruk 3. april 1940, dager før krigen kom til Norge. Tårnet var bemannet etter behov når det var tørr skogbunn i perioden 1940 til 1956. Antall vaktdøgn varierte fra bare to i 1953 til 112 tørkesommeren 1947. Mest vanlig var en bevoktning på 30-40 døgn hver sesong. Driften av tårnet ble administrert av Akershus Skogselskap.

Referanser
----------

1. ↑  «Norgeskart». Kartverket. Besøkt 31. januar 2016.

Panorama fra Elgheiatårnet
Holmenkollen og Tryvannstårnet fra ElgheiatårnetBlefjell og Gaustatoppen

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Go2Sky** er et slovakisk charterselskap og har sin hovedbase i Bratislava, og er basert på Bratislava Lufthavn.

Historie
--------

Go2Sky ble stiftet 14. februar 2013. Selskapet er det yngste slovakisk flyselskapet som tilbyr sine fly for ikke-planlagte flyvninger, av passasjerer, gods og post. Videre tilbyr flyselskapet utleie av sine fly, med tanke på andre flyselskaper (med AOC) og *ad hoc* charterflyvninger.

Destinasjoner
-------------

Go2Sky tilbyr ingen egne ruteflvyninger, men de kan operere ruter for andre selskaper.
Norwegian bruker flybesetning fra Go2Sky når de mangler bestningsmedlemmer.

Flåte
-----

Go2Sky Boeing 737-800
Go2Sky flåten består av følgende fly (per oktober 2016):

Go2Sky flåten| Flytype | Antall | Bestillinger | Passasjerer | Notater |
| --- | --- | --- | --- | --- |
| Boeing 737-400 | 2 | — | 170/167 |
| Boeing 737-800 | 2 | — | 189 |
| Total | 4 | — |

Referanser
----------

1. ↑   go2sky.eu - About Us Retrieved 29 July 2013
2. ↑  «Global Airline Guide 2016 (Part Two)». *Airliner World* (November 2016): 31.  Bruk av `|besøksdato=` krever at `|url=` også er angitt. (hjelp)
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Pilkors-partiet,** eller **pilkorsbevegelsen** (på ungarsk: **Nyilaskeresztes Párt – Hungarista Mozgalom**, direkte oversatt «Pilkors-partiet-Ungarist Bevegelsen»), var et pro-tysk, antisemittisk nasjonalsosialistisk politisk parti i Ungarn. Ledet av Ferenc Szálasi, dannet pilkors-partiet en ungarsk lydregjering under det nasjonalsosialistiske Tyskland og styrte landet fra 15. oktober 1944 til januar 1945. I løpet at dets kortvarige og brutale styre ble 80 000 ungarske jøder og andre kvinner, barn og menn deportert fra Ungarn til sin sikre død i utryddelsesleirer flere steder i Europa.

19. mars 1944 ble Ungarn okkupert av tyske tropper, og jødeforfølgelsene begynte for alvor. Da sovjetrussiske styrker nærmet seg landet like etter, ville imidlertid Miklós Horthy, som hadde vært riksforstander siden 1920, trekke Ungarn ut av andre verdenskrig. Han ble da fengslet av tyskerne, og regjeringspostene ble i stedet gitt til den fascistiske pilkorsbevegelsen. Skrekkregimet deres falt i løpet av januar 1945 under de harde kampene mot Den røde armé, som til sist seiret i slaget om Budapest 13. februar samme år.

En variant av det nazistiske ungarske pilkorspartiets flagg fra 1939 vises i boksen til høyre. Pilkorset blir i dag brukt som symbol av flere nynazistiske grupper. Korset var grønt i det opprinnelige flagget.

Referanser
----------

1. ↑  ; arkiveringsdato: 30. november 2002; besøksdato: 2. mai 2012; arkiv-URL: .

| * v
* d
* r
Ungarns historie |
| --- |
| Middelalder | 
* Árpád
* Kongedømmet Ungarn (Unionen mellom Kroatia og Ungarn)
* Transilvania

 |
| Kongeriket 1526–1867 | 
* Slaget ved Mohács (1526)
* Den store tyrkiske krig

 |
| Første verdenskrig | 
* Den østerriksk-ungarske hær
* Balkan-fronten
* Trianon-traktaten

 |
| Mellomkrigstiden | 
* Béla Kun
* Miklós Horthy
* Kongedømmet
* Antisemittisme
* Romaprotokollene

 |
| Andre verdenskrig | 
* Den slovakisk-ungarske krig
* Pilkorset
* Holocaust i Ungarn

 |
| Etterkrigstiden | 
* Oppstanden
* János Kádár

 |
| Kategori |

Portal: Andre verdenskrig

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** ISNI **·** SUDOC **·** NKC **·** NKC
 |
**Haugnes naturminne** ligger i Øvre Eiker kommune, i Viken fylke.

Haugnes ligger ca 150 m nord for Krekling, på østsiden av fylkesvei 2754 mellom Teigen og Råen. Naturminnet er en fossilforekomst i Oslofeltet, som omfatter en stor lagflate ved et bolighus. Naturminne ble etablert 15. januar 1988.

Naturminnet viser en stor lagflate i Orthocerkalken hvor mengder av snitt gjennom blekksprutskall kommer til syne. Disse vitner om et noe spesielt avsetningsmiljø.

Bevare en viktig lokalitet for forståelse av Oslofeltets fossilførende bergarter.

Referanser
----------

1. ↑   (på en) *Nationally designated areas (CDDA)*, Wikidata Q1116062,
2. ↑  «Geocortex Viewer for HTML5». *geocortex01.miljodirektoratet.no*. Besøkt 22. desember 2020.
3. ↑  «Naturbase faktaark». *faktaark.naturbase.no*. Besøkt 22. desember 2020.
4. ↑  «Forskrift om fredning for Haugnes naturminne, Øvre Eiker kommune, Buskerud - Lovdata». *lovdata.no*. Besøkt 22. desember 2020.

  


|  |  |
| --- | --- |
| Oppslagsverk/autoritetsdata | Naturbase
 |
Olavsantemensalet i Nidarosdomen.
Replika av antemensalet på Island, i Heimaeys stavkirke.
En noe senere skildring av Hellig Olavs død, i en initial fra Flatøyboka (ca 1390). Sverdslaget er ikke med, derimot spydstikket og øksehogget.
**Olavsmantemensalet** (eller *Olavsfrontalet*) er et norsk middelaldersk antemensale som er i Olavskapellet i oktogonen i Nidarosdomen i Trondheim.

Olavsfrontalet viser historier rundt Olav den hellige fra tiden rundt Slaget ved Stiklestad den 29. juni 1030. Antemensalit stammer sannsynligvis fra første halvdel av 1300-tallet, men dets eldre historie er ikke kjent. Det forefantes i København fra 1691, og ble overlevert til Nidarosdomen i 1930.

En kopi ble skjenket av Norge til Island i år 2000 til feiringen av 1000-årsminnet av Islands kristning, og ble plassert i den nyoppførte kopien av en norsk stavkirke på Vestmannaeyjar, Heimaey stavkirke.

Bildene i antemensalet
----------------------

Olavsfrontalet har et stort midtfelt i full høyde samt seks mindre sidefelt. I midtfeltet står Olav den hellige under en baldakin med krone på hodet, fremstilt som aristokratisk. I venstre hånd holder han rikseplet og i den andre hånden holder han stridsøksen med hvilken han fikk banesåret. 

I to av sidefeltene er det bilder med de fire evangelistsymboler. I det øvrige er det fire fremstillinger - som skal leses mot klokken -av hendelser:

* Olavs drøm.
* Olav deler ut sølvpenger før slaget ved Stiklestad.
* Olavs fall på Stiklestad den 29. juni 1030, med detaljer fra Snorre Sturlassons fortelling.
* Olavs helgenkåring og skrinlegging den 3. august 1031, med bilder av undre som inntraff etter kongens død.

Litteratur
----------

* Gunnar Danbolt: *Bilde som tale, St. Olavs-antemensalet i Nidarosdomen* i Kunst og kultur 71, 1988, sidene 138–158
* Anne Lidén: *Olav den helige i medeltida bildkonst. Legendmotiv och attribut*, Doktorsavhandling i konstvetenskap vid Stockholms universitet, Kungliga Vitterhets Historie och Antikvitetsakademiens skriftserie Monographs, Stockholm 1999, ISBN 91-7402-298-9
* E.B. Hohler, N.J. Morgan, A. Wickstrøm: *Painted altar frontals of Norway 1250-1350. Volume I: Artists, Styles and Iconography*, Oslo 2004, ISBN 1-873132-44-1

Kilder
------

* Om Olavsfrontalet på kunsthistorie.com Arkivert 1. juni 2016 hos Wayback Machine.
* Om Olavsfrontalet på www.niku.no

Eksterne lenker
---------------

* Bilde av Olavsfrontalet
**Domra** (russisk: Домра) er et russisk klimpre- eller strengeinstrument i luttfamilien med 3–4 metallstrenger og rund kropp. Den spilles ofte sammen med balalaika. Karakteristisk for domraen er den lange halsen. Instrumentet spilles vanligvis med et plekter.

Foruten de trestrengede domraene (stemt i kvarter) finnes også en firestrengers versjon, som stemmes i kvinter på samme måte som fiolin og mandolin. Et lignende instrument er den ukrainske kobza.

Domra finnes i flere størrelser, fra piccolo til kontrabass. Det sistnevnte instrumentet er nesten en meter lang med en halvklode på ca. 80 cm som resonanskasse.

Historie
--------

Navnet Domra forekommer i den russiske litteratur allerede på 1500-tallet. Domraen var på den tid framfor alt et instrument for gjøglere. På 1600-tallet ble gjøglervesenet bekjempet av tsaren og kirken, noe som førte til at instrumentene ble slått i stykker eller brent. Dermed forsvant domraen helt. Dokumentasjonen er mangelfull, det finnes ingen avbildninger og bare noen mindre notater.

Mot slutten av 1800-tallet ble den trestrengede domra rekonstruert av Vasilij Andrejev. Den ble bygd i samme størrelser som fiolinfamiliens: piccolo, prim, alt, tenor, bass og kontrabass. Den firestrengede domraen ble skapt tidlig på 1900-tallet.

Litteratur
----------

* Curt Sachs: *Reallexikon der Musikinstrumente.* Berlin 1913, Verlag Julius Bard Online www.archive.org
* Anthony Baines: *Lexikon der Musikinstrumente.* Bärenreiter, ISBN 3-7618-1220-5
* Laura J. Olson: *Performing Russia.* (Studien zur russischen Volksmusik) ISBN 0-415-32614-1

Eksterne lenker
---------------

* (en) Domra – kategori av bilder, video eller lyd på Commons Rediger på Wikidata
* Private Website der Domraspielerin Tamara Wolskaja
* *Pavlovski's Balalaika orchestra in Denmark.* se "Instruments"
* *Balalaika and Domra Association of America.*

|  |  |
| --- | --- |
| Oppslagsverk/autoritetsdata | GND
 |
**Free Soil Fest** var politisk parti i USA før den amerikanske borgerkrigen. Partiet deltok i presidentvalget i USA 1848 og 1852. Presidentkandidaten Martin Van Buren og vicepresidentkandidaten Charles Francis Adams fikk 1848 10,3 % av stemmene. Presidentkandidaten John P. Glatte og vicepresidentkandidaten George Washington Julian fikk 1852 4,9 % av stemmene. Partiet uppgick i det republikanska partiet når det ble dannet 1854.

ÔPartiet var en allianse mellom slaverimotstander i Whigpartiet og det Demokratiske partiet med det radikale Liberty Fest. Initiativtagare til partidannelsen var Salmon P. Chase ifra Ohio og Charles Sumner ifra Massachusetts. Det ble dannet ved et konvent i Buffalo i New York 1848 med 15 000 deltakere. Partiet hadde sin fremste styrke i New York og Ohio. Partiets hovedspørsmål var å forhindre slaveriets utbredelse i de territorier som har blitt tilegnet seg etter det meksikansk-amerikanske krigen. Man anså å fri menn på fri jord var et system som var moralsk og økonomiske overlegne slaveriet. Dens motto var: Free Soil, Free Speech, Free Labor and Free Men. Partiet jobbet også lokalt i Ohio for å avskaffe lover som diskriminerte mot afroamerikaner.

Referanser
----------

1. ↑  James M. McPherson[*ufullstendig referanse*]

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
«***Krigsspekulantens fiende***» var en norsk tegneserie som gikk i Arbeidermagasinet («Magasinet for alle») fra utgivelse nummer 1 i 1937 til utgivelse nummer 2 i 1938. Trygve Mosebekk delvis tegnet og delvis akvarell malte tegneserien. Dette gav tegneserien et sjeldent visuelt uttrykk. Serien ble basert på Christian Haugens roman med samme navn. "Krigsspekulantens fiende" ble trykt som en ukentlig helside, bestående av 3 bilder på 3 linjer (9 bilder pr side) med tekst under hvert bilde. Tegneserien var rettet mot eldre lesere. 

"Krigsspekulantens fiende" er et krigsspiondrama hvor sentrale deler utspiller seg i Norge (Lysefjorden) og i England (London). Krigsspekulanten Arthur Ferguson og agenten Lowstock søker å få til en internasjonal konflikt som de kan gjøre penger på. John Martens og Kenneth Kerrigan, med deres sjef, Frøken Clifton, prøver gjennom avlytting og spioner å forhindre gjennomføringen av planen til Ferguson og Lowstock.

  

Portal: Tegneserier
«Kurer» har flere betydninger.
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2023-12}}* etter påstanden. *2016-01*

Britisk kurérpass
En svensk kurértransport
En **kurér** er en person som transporterer diplomatisk post eller militære dokumenter. 

I Danmark kan kureren være en medarbeider i utenrikstjenesten, en medarbeiders ektefelle, en medarbeider fra en annen statsinstitusjon, en purser på et SAS-fly eller en bona fide privatperson. Posten emballeres i en kurérsekk som plomberes og kuréren forsynes med en kurérattest. Forsendelsen skal alltid være i kurérens varetekt inntil den kan avleveres til mottakeren.

Kurérposten er omfattet av de særlige regler om diplomatiske immuniteter og privilegier i medfør av Wien-konvensjonen om diplomatisk samkvem. Disse regler sikrer at kurérposten mellom et lands utenriksministerium og landets ambassader mv. i utlandet ikke åpnes underveis.

Eksterne lenker
---------------

* Om kurer, fra nettstedet thefreedictionary.com

| * v
* d
* r
Diplomati |
| --- |
| Myndigheter | 
* Ambassade
* Delegasjon
* Generalkonsulat
* Gesandtskap
* Konsulat
* Legasjon
* Protokoll
* Utenriksdepartement
* Utenriksstasjon
* Visekonsulat

 |
| Stillinger | 
* Ambassaderåd
* Ambassadesekretær
* Ambassadør
* Attaché
* Chargé d’affaires
* Diplomat
* Doyen
* Generalkonsul
* Gesandt
* Høykommissær
* Konsul
* Kurer
* Legat
* Minister
* Ministerresident
* Ministerråd
* Nuntius
* Protokollsjef
* Sendemann (Envoyé)
* Utenriksråd

 |
| Uttrykk | 
* Agrement
* Aide-mémoire
* Akkreditiver
* Corps consulaire
* Corps diplomatique
* Démarche
* Depeche
* Depositar
* Diplomati
* Diplomatisk immunitet
* Diplomatisk note
* Diplomatisk rang
* Diplomatpass
* Eksekvatur
* Ekstraterritoriell status
* Kanselli
* Paradiplomati
* Persona non grata
* Promemoria
* Rappellbrev
* Sideakkreditering
* Signatarmakt
* Statsbesøk
* Wien-konvensjonen

 |
| Se også Kategori:Diplomati |

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NDL
 |
**Bienvenu Manamika Bafouakouahou** (født 16. oktober 1964 i Brazzaville i Republikken Kongo) er en kongolesisk katolsk geistlig og erkebiskop av Brazzaville.

Liv og virke
------------

### Prest

Bienvenu Manamika Bafouakouahou ble presteviet den 29. august 1993 etter å ha studert teologi og kanonisk rett. Deretter utførte han sjelesørgeriske oppgaver i bispedømmet Kinkala og var lærer ved gutteseminaret i Kinkala. Fra 1996 til 2003 fortsatte han studiene ved Universitetet i Salamanca i Spania og fikk en doktorgrad i kanonisk rett. I 2004 ble han generalvikar for bispedømmet Kinkala.

### Biskop av Dolisie

Den 24. mai 2013 utnevnte pave Frans ham til den første biskopen av bispedømmet Dolisie, som ble opprettet samme dato.[1] Han ble ordinert til biskop av den apostoliske nuntius til Panama og tidligere nuntius til Republikken Kongo, erkebiskop Andrés Carrascosa Coso, den 25. august samme år. Medkonsekratorer var Louis Portella, biskop av Kinkala, og Daniel Mizonzo, biskop av Nkayi.

### Koadjutorerkebiskop, så erkebiskop, av Brrazzaville

Den 18. april 2020 utnevnte pave Frans ham til koadjutorerkebiskop av Brazzaville.[2] Med Anatole Milandous aldersrelaterte fratreden den 21. november 2021, etterfulgte han ham som erkebiskop av Brazzaville.[3]

Erkebiskop Bienvenu Manamika Bafouakouahou er leder av den kongolesiske biskopskonferansen (fra 2023).[4]
Radarantennen i Tsjernobyl, sett på avstand.
Duga-1-matrise innenfor Tsjernobylsonen. Arrangeringen av antennene besto av parvise sylindriske/koniske bur på høyre side som driv-elementer.

«The Russian Woodpecker»

Duga-radarsystemet skapte mye radioforstyrrelse, og var lett gjenkjennelig med sin 10 hz bankelyd.

---

*Problemer med å lytte til denne filen? Se Hjelp:Multimedia.*

**Duga-radaren** (russisk: *Дуга*, bokstavelig talt «bue») var et sovjetisk over-horisonten-radarsystem som ble brukt som en del av et rakettskjold eller tidligvarslingradar-nettverk. Systemet var i drift fra juli 1976 til desember 1989. To operative Duga-radarsett ble bygd, ett i nærheten av Tsjornobyl og Tsjernihiv i den ukrainske SSR (dagens Ukraina), og det andre i Sibir.

Duga-systemene var svært kraftige, og nådde over 10 MW i utgangseffekt og sendte på kortbølge. De fikk tilnavnet «The Russian Woodpecker», ettersom radarsystemet skapte forstyrrelser for radiosendinger innen kortbåndet, som besto av en meget gjenkjennelig bankelyd på 10 hz som minnet om en hakkespett. Tilfeldige frekvensvalg forstyrret legitime sendinger, som amatørradio, kommersiell luftfartskommunikasjon, og kortbølgekringkasting, noe som førte til tusenvis av klager fra mange land over hele verden.

Referanser
----------

1. ↑  Løkling, Tormod (29. mars 2020). «Sannheten om «støysenderen i Kiev»». *www.klikk.no* **(norsk)**. Besøkt 28. februar 2023.
2. ↑  Løkling, Tormod (29. mars 2020). «Prisbelønt konspirasjonsteori». *www.klikk.no* **(norsk)**. Besøkt 28. februar 2023.
3. ↑  «The "Russian" (sic) Woodpecker... A Closer Look».
4. ↑  UrbEx-NL (29. mai 2020). «Chernobyl 35 years later - Duga-1 Radar Station». *Chernobyl 35 years later* **(engelsk)**. Besøkt 28. februar 2023.

Eksterne lenker
---------------

* (en) Duga-1 radar – kategori av bilder, video eller lyd på Commons Rediger på Wikidata
| Medaljeoversikt |
| --- |
| Konkurrerte for Botswanas flagg Botswana |
| Friidrett: |
| Friidrett Juniorafrikamesterskapet i friidrett |
| Gull | Addis Abeba 2015 |  4x400 m |

**Vincent Basima** (født 31. august 1996) er en botswansk friidrettsutøver som konkurrerer i sprintløp. Han har gull på 4 x 400 meter stafett fra Juniorafrikamesterskapet i friidrett 2015 som fremste internasjonale meritt.

Idrettskarriere
---------------

2013
Basima deltok på 200 meter ved ungdoms-VM i friidrett 2013 i Ukraina. Der løp han på 22,11 sekunder i innledningsheatet, men gikk ikke videre til semifinalen.

Ved COSSASA-mesterskapet 2013 (Confederation of School Sport Associations of Southern Africa) deltok Basima på 200 meter, og kom på 3.-plass med 21,89 sekunder.

2014
Keetile deltok ved juniormesterskapet for sørlige Afrika i mai 2014, der han kom på 7.-plass på 400 meter med 47,75 sekunder. I desember deltok han også ved Africa Union Sport Council Region 5 Under 20 Youth Games i Bulawayo, der han kom på 7.-plass på 100 meter, med 11,92 sekunder, og Botswana vant 4 x 400 meter stafett med Basima på laget.

2015
Ved Juniorafrikamesterskapet i friidrett 2015 i mars vant Botswana 4 x 400 meter, der Basima løp sammen med Karabo Sibanda, Leungo Scotch og Unoda Keetile.

Referanser
----------

1. ↑  IAAF - *8th IAAF World Youth Championships > 200 Metres - Boys*, besøkt 7. januar 2016.
2. ↑  Africathle - *COSSASA Championship, Harare (Zimbabwe) 3-4/05/2013*, besøkt 7. januar 2016.
3. ↑  African Athletics - *Triumphant Koekemoer has Olympic dream, Chabangu in SA record at Southern Africa Region Juniors in Tlokwe*, besøkt 7. januar 2016.
4. ↑  Det angolske friidrettsforbundet - *2014 AUSC Region 5 Youth Games, Bulawayo*, besøkt 8. januar 2016.

Eksterne lenker
---------------

* (en) Vincent Basima – World Athletics Rediger på Wikidata
* (en) Profil hos All-Athletics Arkivert 4. mars 2016 hos Wayback Machine.
**Earlybird Stringband** er et norsk bluegrassband, stiftet i 2006 som Colonel Laceration & his Bluegrass Weasel Division. Noe senere tok de sitt nåværende navn. De ga ut sitt første album *Earlybird Stringband* i mars 2010 og ble for det nominert til Spellemannprisen 2010 i klassen country. Oppfølgeren *Blindsides* ble gitt ut på Voices of Wonder i mai 2011.

Under bluegrassfestivalen EWOB i Nederland 2010 ble bandet stemt fram til Europas nest beste bluegrassband. De har dessuten blitt kåret til en av tre publikumsfavoritter under Risør Bluegrassfestival i 2009 og 2010. Etter fire års pause ble bandet gjenforent i 2019.

Medlemmer
---------

* Erlend Viken: fele
* Christian Skaugen: dobro, kor
* Olav Christer Rossebø: mandolin
* Hans Martin Austestad: banjo, vokal
* Aksel Jensen: kontrabass, kor

Diskografi
----------

### Album

* *Earlybird Stringband* (2010)
* *Blindsides* (2011)
* *TBA* (2013)

Referanser
----------

1. ↑

Eksterne lenker
---------------

* Offisielt nettsted Rediger på Wikidata
**Jökulsárlón** er den største, og kanskje den mest kjente, bresjøen på Island. Den ligger ved sørenden av isbreen Vatnajökull mellom Skaftafell nasjonalpark og Höfn. Sjøen oppstod først i 1934–1935 og vokste fra 7,9 km² i 1975 til minst 18 km² i dag på grunn av kraftig smelting av isbreen. Med en dybde på om lag 200 meter er Jökulsárlón nå trolig den nest dypeste innsjøen på Island. 

Jökulsárlón ligger helt ved kysten og erosjon fra isbreen og elven som renner ut fra innsjøen vil trolig gjøre den om til en vik eller fjord en gang i fremtiden. Det er planer om å hindre dette siden den eneste veien i området går over et smalt eide mellom innsjøen og havet. 

Innsjøen ligger like ved Hringvegur, den islandske ringvegen, og busser har rute mellom Höfn og Reykjavík og stopper vanligvis her. Innsjøen er fylt med isfjell, som har kalva fra breen Breiðamerkurjökull.

Nær Jökulsárlón ligger det to andre bresjøer, Fjallsárlón og Breiðárlón.

En isblokk ved bredden av Jökulsárlón

I media
-------

Flere filmer har scenar fra Jökulsárlón, inkludert *Beowulf og Grendel*, *Tomb Raider*, *Die Another Day*, *Batman Begins* og *Med døden i sikte*.

Eksterne lenker
---------------

* (en) Jökulsárlón – kategori av bilder, video eller lyd på Commons Rediger på Wikidata

* (en) Jökulsárlón – galleri av bilder, video eller lyd på Commons Rediger på Wikidata
* Bilder
* Foto-essay av en tur til Jökulsárlón
* Bilder av Jökulsárlón fra www.islandsmyndir.is
* Informasjon

Portal: Island

| * v
* d
* r
Innsjøer på Island |
| --- |
| Apavatn **·** Blöndulón **·** Breiðárlón **·** Elliðavatn **·** Fjallsárlón **·** Frostastaðavatn **·** Grænalón **·** Grímsvötn **·** Hóp **·** Hreðavatn **·** Hvalvatn **·** Hvítárvatn **·** Hvítavatn **·** Jökulsárlón **·** Kleifarvatn **·** Kvíslavatn **·** Lagarfljót **·** Langisjór **·** Laugarvatn **·** Mývatn **·** Öskjuvatn **·** Sigöldulón **·** Skorradalsvatn **·** Sultartangalón **·** Svínavatn **·** Þingvallavatn **·** Þórisvatn **·** Tjörnin | Islands flagg |

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Uoversatt:** Denne artikkelen er ikke fullstendig oversatt til norsk. En oversettelse fordrer god kjennskap til den faglige terminologien.

**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Nøyaktighet:** Denne artikkelens nøyaktighet er omstridt. Opplysningene i artikkelen bør sjekkes mot kilder.

Et **militært skinnangrep** (**Finte**) er et angrep der formålet er å få fienden til å konsentrere forsvaret sitt til det stedet som angrepet tilsynelatende er rettet mot. Til vanlig er et skinnangrep oppfulgt av et virkelig angrep mot en annet sted i fiendens forsvarslinje som etter teorien skal ha blitt svekket som følge av skinnangrepet. Et skinnangrep krever direkte kontakt med fienden og utløsing av små stridshandlinger før tilbaketrekking av hele styrken.

Villedelseoperasjoner benyttes for å få fienden til å:

* bruke sine reserver feil
* omprioritere ildstøtte
* avsløre defensive ildplaner

Referanser
----------

1. ↑  *Faoil, Foil, Saber, and Épée Fencing: Skills, Safety, Operations, and Responsibilities*. Penn State Press. 1994. s. 48.

Litteratur
----------

* Dictionary of Military and Associated Terms (September 2007)
**Khazanah Nasional Berhad** er et statlig investeringsfond eid av Malaysias regjering. Fondet forvalter eierskapet til den malaysiske regjeringens kommersielle interesser. Malaysias finansminister forvalter aksjene i selskapet og er dermed generalforsamling.

Khazanah har eierinteresser i mer enn 50 selskaper og forvalter verdier verdsatt til 29 milliarder amerikanske dollar i 2012.

Khazanah Nasional har betydelig eierskap i selskaper som Axiata, Telekom Malaysia, Tenaga Nasional, CIMB Group, PLUS Expressways, Malaysia Airlines og Malaysia Airports. Khazanah Nasional har også en stor eierandel i IHH Healthcare, som eier Sørøst-Asias største private helseselskap Parkway Pantai og det private universitetet International Medical University.

Referanser
----------

1. ↑  «Khazanah investments hit record high». Investvine.com. 18. januar 2013. Arkivert fra originalen 22. januar 2013. Besøkt 18. januar 2013.

Eksterne lenker
---------------

* Khazanah Nasional

|  |  |
| --- | --- |
| Oppslagsverk/autoritetsdata | VIAF **·** LCCN
 |